རབ་གནས་ཤིང་ཁྱི་ལོའི་ཟླ་ཚེས་ཉིན་སློབ་མགོ་རྩོམ་པའི་འཚོགས་འདུ་དངོས་སུ་བསྡུས།མཛད་སྒོའི་སྟེང་དུ་ཁུལ་མ་དམངས་སྲིད་གཞུང་དང་།ཁུལ་སློབ་གསོ་ཅུའུ།རྫོང་མི་དམངས་སྲིད་གཞུང་།རྫོང་སློབ་གསོ་ཅུའུ་སོགས་ལས་ཁུངས་མང་བོའི་མགོ་ཁྲིད་མི་སྣ་དངོས་སུ་ཕེབས་ཏེ་གལ་ཆེའི་གསུང་བཤད་གནང་བ་དང་།མཚོ་སྔོན་ཞིང་ཆེན་མི་དམངས་སྲིད་གཞུང་གི་མགོ་གཙོ་གཞོན་པ་པད་མ།ཞིང་ཆེན་སློབ་གསོ་ཐེན།ཞིང་ཆེན་མི་རིགས་ལས་དོན་ཨུ་ཡོན་ལྷན་ཁང་།ཞིང་ཆེན་དགེ་རྒན་སློབ་གྲྭ་ཆེན་མོ།མི་རིགས་དཔེ་སྐྲུན་ཁང་སོགས་ལས་ཁུངས་དང་མི་སྒེར་མང་བོས་གློག་འཕྲིན་བཏང་སྟེ་སློབ་མགོ་བརྩམས་པའི་དགའ་སྟོན་ལ་དྲི་མེད་ཁ་ཏགས་དཀར་བོ་མཚོན་བྱེད་དུ་ཤིས་ཚིག་ཅི་མང་འབྱོར།དགེ་སློབ་མང་བོའི་དགའ་སྤྲོའི་དགོད་སྒྲ་དང་ཐལ་མོ་རྡེབ་སྒྲས་མཐོ་སྒང་གི་ལྷིང་འཇགས་ཡོངས་སུ་དཀྲོགས་ནས།བོད་མི་རིགས་ཀྱི་ལོ་རྒྱུས་སྟེང་སྔར་མེད་གཟི་བརྗིད་གསར་བ་ཞིག་གི་མིང་རྟགས་བཀོད།རབ་གནས་ལྕགས་སྦྲུལ་ལོའི་ཟླ་བར།རྨ་ཆེན་རྫོང་རྭ་རྒྱ་གྲོང་བརྡལ་དུ་གངས་ལྗོངས་ཤེས་རིག་བུའི་སློབ་གླིང་སློབ་སྒྲུབ་ཁེ་ལས་གངས་ལྗོངས་གཅེས་ནོར་ཚད་ཡོད་མཐུན་གཉེརབཙུགས་ཤིང་།དེས་དམིགས་ཡུལ་གཙོ་བོ་ནི་ཕུན་སུམ་ཚོགས་པའི་འོ་མའི་ཐོན་ཁུངས་སྔོག་འདོན་བྱེད་པ་དང་།འབྲོག་པ་མང་ཚོགས་ཕྱུག་པོའི་ལམ་དུ་སྙེག་པ།ཁྱད་པར་ཕན་བདེ་སློབ་གྲྭར་སློབ་གསོའི་མ་དངུལ་ཁ་གསབ་བཅས་ཀྱི་གནས་ཚུལ་ལ་གཞིགས་ནས་བཙུགས་པ་ཡིན།ལོ་མང་གི་ཉམས་མྱོང་དང་འབྲོག་པ་མང་ཚོགས་ཀྱི་ད་ལྟའི་གནས་ཚུལ་འདིས་སློབ་ལོ་རན་པའི་འབྲོག་ཁུལ་གྱི་བུ་མོའི་སློབ་ཆུང་ཞིག་འཛུགས་དགོས་པའི་དགོས་པ་དང་དོན་སྙིང་ཆེས་ཆེར་མངོན་འདུག་ལ།དོན་དངོས་ཀྱི་གནས་ཚུལ་འདིས་སློབ་ལོ་རན་པའི་འབྲོག་ཁུལ་གྱི་བུ་མོ་ཚོར་སློབ་གྲྭར་འགྲོ་ཐུབ་པའི་སྐལ་བ་རེ་བསྐྲུན་འདུགདེ་བས་དཀའ་སྤྱད་འབད་བརྩོན་བརྒྱུད།མ་དངུལ་དམངས་སྒོར་ཁྲི་ལྷག་བཙལ་ཏེ།སྤྱི་ལོ་ལོའི་ཟླ་བར་རྨ་ཆེན་རྫོང་རྭ་རྒྱ་གྲོང་བརྡལ་ཨ་མྱེས་གེ་ཐོའི་འདབས་རོལ་དུ་གངས་ལྗོངས་རྩྭ་ཐང་བུ་མོའི་སློབ་གྲྭ་བཙུགས་ཏེ།ཡང་བསྐྱར་རོང་འབྲོག་ས་ཁུལ་གྱི་སློབ་གསོ་ལ་འོད་སྟོང་འཕྲོ་བའི་ལོ་རྒྱུས་གསར་བ་ཞིག་སྐྲུན་པ་རེད།ཁོང་ནི་སྐྱ་སེར་མང་ཚོགས་ཀུན་གྱི་སྐྱབས་གནས་བཅོལ་སའི་བླ་སྤྲུལ་དང་དཔོན་ཆེན་མིན་ལ།རྒྱུ་ནོར་མཛོད་ན་འཕྱུར་བའི་ཚོང་ཆེན་གཏེར་བདག་ཅིག་ཀྱང་མིན་མོད།ལྷག་བསམ་གྱི་རྩ་བ་བརྟན་ཅིང་ཤེས་རིག་གི་མེ་ཏོག་རྒྱས་པ།སློབ་གསོ་ཡི་དགོས་མཁོ་རྟོགས་ཤིང་སྙིང་སྟོབས་ཀྱི་ངར་ཤུགས་རྫོགས་པའི་བོད་རིགས་གྲྭ་རྐྱང་དཀྱུས་མ་ཞིག་ཡིན།ཁོང་གིས་དུས་རྟག་ཏུ་གསུང་རྒྱུར།ཡང་རོང་འབྲོག་དབུལ་བོ་འབུམ་གྱི་བྱིས་པའི་བགོ་སྐལ་དུ་བྱེད་འདོད།ཅེས་གསུང་བ་ནང་བཞིན་དོན་ལའང་དེ་ལྟར་བསྒྲུབས་པས་རླངས་ཆེན་གྱི་ལས་འགན་འདི་ཉིད་བདེ་ལེགས་སུ་གྲུབ་པ་ཡིན་ནོ།།